Diari Oficial de la Generalitat Valenciana


Sumari del DOGV 10183, del 21-02-2025 (2025/2827)

RESOLUCIÓ de 17 de febrer de 2025, de la Presidència de la Comissió Mixta d'Avaluació i Seguiment de Correspondències del Conveni de col·laboració de data 9 d'abril de 2024, per la qual es disposa la publicació de l'acord adoptat per esta comissió el dia 22 de novembre de 2024.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10045

Data del DOGV
:   21-02-2025

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2025/2827

CVE
:   ZRIE-L-5991-2690

Data del document
:   17-02-2025

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Amb data 22 de novembre de 2024 s’ha celebrat la reunió de la Comissió Mixta d’Avaluació i Seguiment de Correspondències del Conveni de col·laboració subscrit el dia 9 d’abril de 2024 entre la Generalitat, a través de la Conselleria d’Educació, Universitats i Ocupació i de l’Institut Superior d’Ensenyaments Artístics de la Comunitat Valenciana, i les cinc universitats públiques de la Comunitat, a fi d’actualitzar els annexos de l’esmentat conveni de conformitat amb la seua clàusula quarta.

D’acord amb esta clàusula del conveni de referència, la Comissió Mixta d’Avaluació i Seguiment de Correspondències és competent per a establir les correspondències i el reconeixement dels crèdits de les titulacions no incloses en els seus annexos, i pot dur a terme qualsevol actualització d’estos.

Reunida la Comissió Mixta en data 22 de novembre de 2024, ha acordat el següent:

Actualitzar l’annex I del conveni a proposta de la Universitat de València (UV) per a la inclusió de diverses de les seues titulacions, una d’elles també impartida per la Universitat d’Alacant (UA). Estes titulacions són les següents:

Grau en Enginyeria Electrònica de Telecomunicació (UV)

Grau en Enginyeria Telemàtica (UV)

Grau en Enginyeria Multimèdia (UV, UA)

Incloure en l’annex II el Grau en Conservació i Restauració de Béns Culturals de la Universitat Politècnica de València; grau que té la seua correspondència amb el cicle formatiu de grau superior de Fotografia, de la família professional «Comunicació Gràfica i Audiovisual».

Facultar el president de la Comissió, José Antonio Pérez Juan, director general d’Universitats, per a publicar en el *Diari Oficial de la Generalitat Valenciana*  els esmentats acords adoptats.

Per tot això, de conformitat amb la clàusula quarta del conveni de referència i facultat a este efecte en virtut de la reunió de l’esmentada Comissió de data 22 de novembre de 2024, és procedent publicar en el *Diari Oficial de la Generalitat Valenciana*  els acords transcrits, a l’efecte dels quals,

RESOLC

*Únic*

Publicar els acords adoptats en la reunió de 22 de febrer de 2024 per la Comissió Mixta d’Avaluació i Seguiment de Correspondències del Conveni de col·laboració subscrit el dia 9 d’abril de 2024 entre la Generalitat, a través de la Conselleria d’Educació, Universitats i Ocupació i de l’Institut Superior d’Ensenyaments Artístics de la Comunitat Valenciana, i les cinc universitats públiques de la Comunitat i, en conseqüència, actualitzar els annexos I i II del mencionat conveni, que quedarien en els termes següents:

  

València, 17 de febrer de 2025

José Antonio Pérez Juan

Director general d'Universitats

Esta disposició conté annexos. Consulteu-ne la versió en PDF.